એને પહેલેથી વેસ્ટના નામાંકિત લેખકોની કૉફી હાઉસ વિશેની આસક્તિ વાંચીને એને ત્યાંના કૉફી હાઉસ જોવાનું ખૂબ આકર્ષણ હતું. એટલે જ એ જ્યારે યુરોપ ફરવા ગઈ ત્યારે ચાહીને એણે ત્યાંના બે-ત્રણ કૉફી હાઉસ જોયાં હતાં. પેરિસનું લેસ ડ્યુક્સ મેગેટ્સ ખાસ જોવા ગઈ હતી, કારણ કે એના ફેવરિટ ઐતિહાસિક કલાકારોએ ત્યાં કદી જ્ઞાન-વિજ્ઞાન-કલા-સાહિત્યની ચર્ચાઓ કરી હતી. ત્યાં પગ મૂકતા એને અદ્ભુત લાગણી અનુભવાઈ હતી. આ શહેરમાં કોઈ એવી જગ્યા નથી જ્યાં માણસ કલાકો બેસી શકે, મનગમતું વાંચી શકે કે કોઈ બૌદ્ધિક ચર્ચા કરી શકે.